
EDITORIAL 

Comunicació 

col·lectivitzada 


La Burxa, Sants 


O Diu la frase que 
els llibres són ar¬ 
mes; nosaltres 
hi afegim que 
raudiovisual tam- 
i bé. El ío de maig 
s'ha celebrat a Can 
Batlló la ía Trobada d'Intervenció 
Política Audiovisual destinada als 
mitjans lliures, col·lectius, video- 
activistes, cooperativistes, docu¬ 
mentalistes, realitzadores, xarxes, 
comunicadores, productores i tot 
tipus de persones que dediquen 
el seu temps a l'audiovisual dis¬ 


sident, lliure, alternatiu, indepen¬ 
dent i contrainformatiu. 

Des de LA BURXA valorem molt 
positivament aquesta iniciativa 
que sorgeix també des de l'àmbit 
de la comunicació de base i popular 
i, ens fem nostre el seu manifest: 
''Creiem en l'existència i la força 
d'un ecosistema de producció ví- 
deo-activista que funciona i lluita 
des d'un model descentralitzat. 
Creiem que és fonamental seguir 
endavant per augmentar la capaci¬ 
tat d'incidència política i social; per 
reforçar la col·laboració, la coopera¬ 
ció i el suport mutu en el procés de 
producció de l'audiovisual; per do¬ 
tar-nos d'eines que ens aportin pro¬ 


tecció i seguretat davant l'augment 
de la repressió, la censura i l'ús de la 
força; per visibilitzar i revaloritzar 
el gran esforç humà, laboral i eco¬ 
nòmic que representa aquesta tas¬ 
ca a què dediquem molt de temps, 
compromís i recursos. Per tot això, 
volem definir-nos i organitzar-nos 
juntes. Creiem en l'essència del que 
som: un ecosistema molt divers i 
descentralitzat, però entenem que 
també cal fer un pas col·lectiu per 
caminar sincronitzades i connec¬ 
tades. Sumant esforços, recursos, 
comunicació i coordinació, conti¬ 
nuarem en la lluita amb més força, 
energia i efectivitat col·lectiva". 

Coincidim, doncs, en la necessi¬ 
tat d'anar treballant des del nostre 
àmbit concret d'actuació, però vin¬ 
culades amb iniciatives i experièn¬ 
cies comunes per debatre plegades 
sobre la nostra feina diària, però 
també sobre els nostres objectius 
i necessitats per traçar el mapa 
col·lectiu del futur que estem cons¬ 
truint entre totes. 

ALTAVEU ★ Envia'ns el teu escrit a laburxa@gmail.com 


L'única solució: Suspensió del desallotjament! 



CSA CanVies 


INTERNET 


CSA Can Vies 


P oc abans que vencés el mes 
de termini que el Jutjat havia 
determinat per fer efectiu el 
desallotjament de Can Vies, 
TMB ha demanat —mitjançant un text 
carregat de mentides tals com que s'es¬ 
tà acordant un emplaçament alternatiu 
pel CSA —que també quedés habilitat el 
mes de maig per poder-lo executar. El 10 
de maig Can Vies fa 17 anys i sota el lema 
"De la desobediència a l'autogestió. 17 
anys remant a contracorrent", es dóna el 
tret de sortida a dues setmanes d'activi¬ 
tats. Enguany més que mai l'aniversari 
serà en clau de lluita, doncs l'haurem de 
celebrar en una situació d'amenaça de 
desallotjament, que pesarà durant tot 


el mes. Una amenaça que sota excuses 
urbanístiques i jurídiques, amaga l'ob¬ 
jectiu d'acabar amb l'únic Centre Social 
Okupat que hi ha actualment a Sants, 
un espai d'autoorganització i dissidèn¬ 
cia per a les més joves que escapa a la 
tutela institucional. Però des de fa mesos 
la campanya ha fet palès que se'ls han 
acabat les excuses, doncs urbanística¬ 
ment ara per ara no es pot tirar endavant 
cap projecte, mentre que legalment està 
en mans de l'Ajuntament, el Districte i 
TMB la possibilitat d'aturar el desallotja¬ 
ment. En un escenari de manca d'espais 
de referència per a col·lectius i entitats, 
el desallotjament de Can Vies suposa¬ 
ria una gran pèrdua per a la vida social 
i política del barri; per això el CSA Can 
Vies, i les entitats del barri ho tenen clar: 
l'única solució, fer efectiva la suspensió. 


MICRO OBERT 

Estimat conciutadà 


Veïna del baxxi, Sants 


T al com resa el títol de la 
teva carta, publicada a 
Tanterior número d'aquest 
periòdic, és suficient per 
desatendre-la. Com allò escrit pel 
teu "estimat pintor revolucionari" a 
la teva façana. Per cert, què hi deia? 
Com vols que et respongui l'autor/a 
si només esmentes la seva suposada 
ideologia? Hi deia quelcom més in¬ 
teressant que la teva carta? 

D'acord, faré l'esforç de no uti- 
lizar elaborades frases sarcàs¬ 
tiques, plenes d'ironia i argumen¬ 
tacions banals. 

Entenc: 

Guixar en un "banc 0 empresa 
multinacional, sigui de menjar, tele¬ 
fonia o roba, (...) unes frases enginyo¬ 
ses" és "una noble causa" que et pro¬ 
dueix "un mig somriure de suport”. 
Però t'has "cagat” en un "pintor lli¬ 
bertari" perquè ha pintat a la façana 
de casa teva. Planteges que si una 
pintada en "una façana on només 
vivim veïns del barri” és una "noble 
causa". 

Tot seguit conclous amb dues pos¬ 


sibles opcions de perquè pintar en 
aquesta façana concretament: 

La que és del teu assossec, "confu¬ 
sió d'objectius, d'anys col·laterals." 

L'opció que et preocupa, esmen¬ 
tes, que veïns teus "amaguin alguna 
activitat contrària a les revolucions 
populars." 

Exposo: 

Confons la causa. Aquesta no és el 
deslluïment d'un banc 0 multinacio¬ 
nal, la "revolució popular” o fer sen¬ 
tir la protesta de qui l'ha pintat; això 
és la conseqüència. La causa: context 
socio-polític, econòmic, cultural, 
ideologia, experiències... 

Les mateixes causes que et por¬ 
ten a tu a entendre les pintades a 
un banc o multinacional i a enfa¬ 
dar-te si aquestes són fetes a la teva 
vivenda. 

Seria interessant que planteges¬ 
sis els objectius del pintor. Canviar 
de color una façana sense tenir en 
compte el gust estètic dels propieta¬ 
ris? Remoure a les lectores del missat¬ 
ge? Propaganda? Expressar-se sense 
un objectiu determinat? Penso en 
l'última frase, a priori. A posteriori, al 
llegir la teva carta. 


MICRO OBERT 

La carta 


Axnadeus, Sants 


E l passat dia 8 d'abril re¬ 
presentants del Parla¬ 
ment de Catalunya, de 
nou, van anar al Congrés 
dels diputats a demanar permís 
perquè aquest poble, Catalunya, 
pugui fer una consulta per a de¬ 
cidir el futur. Abans de comen¬ 
çar ja es sabia el resultat que Ses 
Senyories votarien i així va ser, 
cap sorpresa. Encara que molts ci¬ 
utadans es preguntaven perquè 
anar a Madrid si el Molt Honorab¬ 
le President Artur Mas havia ma¬ 
nifestat que la consulta es faria 
encara que el resultat fos un ro¬ 
tund no. El 86% de la Cambra, 299 
diputats, PP,PSOE,UPD,FAC, i UPN 
van dir no. 47 van votar a favor: 
CiU, ERC, IU-ICV, AMAIUR, PNB, 
BNG, GEROA-BAI, COMPROMÍS, 
NOVA CANÀRIES; i una abstenció: 
COALICIÓ CANÀRIA. 

Per una banda, mai ens podran 
dir que no vàrem esgotar tota 
possibilitat de diàleg, però el pro¬ 
blema d'anar a Madrid és oferir 
l'oportunitat que molts dels di¬ 


putats puguin vomitar tots els 
improperis que realment pensen 
dels catalans, fins i tot amb una 
cara d'odi impossible de controlar 
com Sa Senyoria Rosa Diez, de¬ 
mostrant la seva mala educació 
a uns companys de professió que, 
igual que ella, han sigut escollits 
democràticament, i que l'únic 
que intentaven era defensar amb 
un bon sentit pedagògic i històric 
el perquè considerem necessari la 
consulta. 

Aquests dies també he sentit 
que cada un dels tres diputats ca¬ 
talans que hi van intervenir no 
anaven amb la mateixa direcció; 
a veure, els diputats catalans Jor¬ 
di Torull, Marta Rovira i Joan Her¬ 
rera, pertanyen a partits diferents 
i, per tant, les seves alternatives 
polítiques no poden ser les matei¬ 
xes, però no van anar a Madrid a 
parlar de les retallades, de la greu 
situació de l'atur, etc. etc. Van 
anar a Madrid perquè els tres, que 
representen una àmplia majoria 
al Parlament, volen la consulta. 
Després ja discutirem quina Ca¬ 
talunya volem, que cal fer amb els 
problemes que ens envolten; si 


volem l'euro o no, si s'ha de pa¬ 
gar el deute o no, i aquí és evident 
que hi ha unes grans diferències 
ideològiques, però això ja serà un 
problema de Catalunya. 

Benvolguts lectors, permeteu- 
me una petita frivolitat per aca¬ 
bar: imagineu-vos una parella 
que fa molts anys que viuen junts 
i un dels dos es vol separar, i que 
s'hagi de fer una reunió de tota 
la família —pares, fills, avies, tie- 
tes, cosins— i el capellà, el jutge, 
o el regidor que els va casar, i en 
cas que tinguin un lloro també. 
Doncs aquest deu haver sigut 
un bon testimoni dels fets, i tota 
aquesta gent decideix si es poden 
o no separar. Hòstia, potser acabo 
de donar una idea al nostre esti¬ 
mat i admirat Ministre de Justícia 
Sr.Gallardon. 

Un 23 d'abril de cultura i lluita 

Literatura i música prenen el carrer 


El dia del llibre d'enguany 
ens ha deixat un molt bon 
gust de boca. No només per 
la bona acollida rebuda per 
les activitats que La ciutat 
invisible van realitzar el 22 
i 23 d'abril al carrer Riego, 
sinó també per l'èxit de 
la vaga de treballadors de 
l'Fnac. 


Elba Mansilla, Sants 


E La llibreria cooperativa 
del carrer Riego va orga¬ 
nitzar, a peu de carrer, 
tres activitats que com¬ 
binaven música i literatura, amb 
un alt component reivindicatiu. 
En primer lloc, el cantautor pene- 
desenc Cesk Freixas va presentar 
els seu primer llibre, Paraules per 
a Gaeta, un recull de petites his¬ 
tòries que ens apropa a Gaeta, un 
poble mediterrani, el nostre, que 
queda a mig camí entre la nostra 
terra i l'horitzó que enyorem, el 
relat personal d'aquest jove tro¬ 
bador sobre la realitat de les per¬ 
sones que lluiten quotidianament 
per un futur, per un nosaltres, pos¬ 


sible. Freixas va acompanyar la 
presentació amb un acústic de les 
seves composicions. 

El 23 d'abril a mig matí, es va 
dur a terme el segon acte d'aques¬ 
ta triada musical. El duet format 
per en Marquet i en Marc Egea 
van presentar Plantar cara a la 
vida, títol del llibrecd i del recital 
musicat d'una excel·lent selec¬ 
ció de poemes de Vicent Andrés 
Estellés. Una sessió de poemes 
amb el característic estil sensual, 
escatològic i rebel del mestre de 
Burjassot, acompanyat de la for¬ 
ça de la veu i la viola de roda dels 
dos intèrprets. 

Finalment, en plena hora punta 
de la tarda, amb una Ciutat invisi¬ 
ble plena de gom a gom, en Xavi- 
Sarrià va presentar el llibre Totes 
les cançons parlen de tu. L'autor, 
més conegut per la seva trajectòria 
com a cantant i lletrista d'Obrint 
Pas, que s'estrenà amb el recull de 
relats Històries del Paradís (2008) 
ens va presentar aquesta novel·la 
que recrea la València dels anys 
90 a partir de l'experiència i els 
vincles d'un grup de joves, i on la 
música esdevé protagonista. Sar¬ 
rià ens parlà també de Sembra 
Llibres, l'editorial cooperativa en 
llengua catalana amb seu a Car¬ 
caixent responsable d'aquesta pri¬ 
mera edició. 

A banda de l'activitat a Sants, 
la cooperativa santsenca també 
va muntar tenderol a les Ram¬ 
bles, potser l'únic dia de l'any en 
que els barcelonins i barcelonines 
l'ocupem de dalt a baix. L'atmos¬ 
fera al centre de la ciutat i a les 
xarxes socials —amb les etique¬ 
tes temàtiques #nosignisalfnac 
i #NoComprisAlFNAC— va estar 
marcada per la crida a la vaga so¬ 
cial que els i les treballadores de la 


multinacional francesa van dur a 
terme per denunciar l'empitjora¬ 
ment continuat de les condicions 
laborals que estan patint. 

La campanya de suport feia 
una crida al boicot —sota el lema 

La Diada va estar 
marcada per la crida 
a la vaga social que 
els i les treballadores 
de l'FNAC van dur a 
termpe per denunci¬ 
ar l'empitjorament 
continuat de les con¬ 
dicions laborals 


“No compris precarietat”, “Fnac 
explota, acomiada i precarit- 
za”—, els i les treballadores de¬ 
manaven als i les lectors que no 
fessin les seves compres de Sant 
Jordi en aquest centre comercial 
d'oci i cultura. A més, van convi¬ 
dar a les persones que havien de 
signar llibres a l'Fnac a declinar 
la invitació per donar suport a la 
vaga.Entre els escriptors que van 
donar suport a la convocatòria 
trobem personalitats tant diver¬ 
ses com Carmen Amoraga —gua¬ 
nyadora del Premi Nadal 2014—, 
Andreu Buenafuente, Risto Meji- 
de, Sor Lucia Caram, Pep Bras, Vi¬ 
cenç Pagès, Paula Bonet i Judith 
Masco, entre d'altres. 

Un 23 d'abril, viu reflex dels 
temps que vivim, on la música i 
les lletres van mostrar la vessant 
més reivindicativa, i on la lluita de 
les treballadores en el sector de la 
cultura va prendre el carrer. 



Parada de la Ciutat Invisible el 23 d'Abril 


LA CIUTAT INVISIBLE 



En Miquel Esteban, artista santsenc, prepara una exposició d’espais 
del barri que el veïnat ha decidit com a zones simbòliques 


Un retrat de Sants 


E n un racó del barri de 
Sants s’hi amaga un ta¬ 
ller de dibuix d’un artista 
santsenc que munta una 
exposició del barri en 


tots els sentits. Els materials de su¬ 
port són fustes trobades al dia de re¬ 
collida de mobles al carrer, i part del 
material que converteix en obra pro¬ 
vé de publicacions properes al barri 


i fulls informatius que diferents col- 
lectius han anat construint per les se¬ 
ves accions; el paper del nostre mitjà 
de comunicació, LA BURXA, és gran 
part de l’obra, que omple els fons dels 


dibuixos. 

Els materials de l’obra 

Convertir materials informatius 
significatius del barri —publicaci¬ 
ons de diferents col·lectius, records 
de lluites concretes, etc.— en part 
dels materials de construcció de 
l’obra les omple de sentit i reflec¬ 
teix que rere les imatges d’espais 
de Sants s’hi amaga una història 
d’acció participativa i col·lectiva 
de qui el trepitja i el treballa, ente¬ 
nent que la mirada d’un espai físic 
està totalment vinculada amb les 
persones que l’habiten i les lluites 
que el configuren. 

És una metàfora de la construc¬ 
ció d’un barri on la realitat física, 
com les fustes que els veïns deixen 
al carrer, pren forma i sentit amb 
les lluites per la seva transforma¬ 
ció social, com totes les referències 
d’accions col·lectives que hi apa¬ 
reixen. Al final, la imatge de l’obra 
és el resultat d’un espai de relació 
ple de vida comunitària i intenten 
definir l’imaginari de barri que 
juntes hem anat construint. 

Els espais dibuixats 

Decidir quins espais són signifi¬ 
catius del barri per dibuixar-los 
depèn de què pensen les perso¬ 
nes que hi participen i l’habiten. 
Aquesta ha sigut la manera de 
triar quins carrers, places i llocs 


concrets s’il·lustren amb els mate¬ 
rials esmentats. A partir d’una cri¬ 
da per les xarxes socials el Miquel 
Esteban ha demanat fotografies 
o noms d’espais simbòlics, i amb 
el que ha anat rebent ha construït 
l’exposició. El resultat ha sigut zo¬ 
nes que a nivell de barri s’han valo¬ 
rat com a significatives per la vida 
activa per part del veïnat com la ca¬ 
sa d’aquest mitjà, el CSO Can Vies. 
La idea de la crida és que l’exposi¬ 
ció no només sigui feta per als ve¬ 
ïns, sinó també pels veïns. 

L’exposiciò 

Els quadres es trobaran exposats 
a partir del 26 de maig al bar Terra 
d’Escudella al llarg de tot el mes i la 
idea és poder-la exposar a altres es¬ 
pais del barri. 

En Miquel Esteban conclou que 
l’exposició intenta ser un retrat 
del barri: “sóc retratista i vaig tar¬ 
dar temps en decidir com es re¬ 
tratava un barri. He començat un 
procés creatiu on l’espai és qui em 
dóna les pistes; no treballo amb el 
que vaig buscant, sinó amb el que 
em vaig trobant.” 

Una setmana d’accions 
contra les deportacions 



Marxa al CIE de la Zona Franca LA BURXA 


Del 22 al 27 d’abril, un 
programa intens d’accions, 
que s’han dut a terme al 
barri de Sants i al conjunt 
de la ciutat, han denunciat 
els vols de deportació, 
amb els que milers de 
persones immigrants 
són expulsades de forma 
forçada cada any de l’Estat 
espanyol, i del conjunt 
d’Europa. 


Gemma Parera, Sants 


T ekedasdondekie- 
ras, amb el suport 
d’altres col·lec¬ 
tius, han organit¬ 
zat aquesta set¬ 
mana de lluita 
contra les deportacions, les quals 
representen l’últim esglaó repres¬ 
siu del racisme institucional, que 
comença amb totes les traves bu¬ 
rocràtiques per obtenir un permís 
de residència, el treball precari, 
l’exclusió de la sanitat pública i al¬ 
tres drets, les “redades” al carrer, la 
reclusió en Centres d’Internament 
d’Estrangers (CIEs), i l’expulsió, el 
que suposa “la mort del seu projec¬ 
te vital”, com afirma Ainhoa Dou- 
haibi, de Tanquem els CIE. 

Fins ara, en molts vols comer¬ 
cials on es deportaven persones, 
la solidaritat dels passatgers i la 
resistència de la persona van ar¬ 
ribar a aturar la deportació, el que 
ha portat a incrementar la via dels 
macro vols, o vols especials, un 
viatge reservat només per a per¬ 
sones que són repatriades forço¬ 
sament. En aquests vols trobem 
el doble d’escolta policial que de 
persones deportades, i s’ha docu¬ 
mentat denúncies de maltractes 
contra els deportats (ús de brides 
de plàstic o manilles metàl·liques, 
cops, nus integrals, insults racis¬ 
tes...) En l’últim vol de deportació 


a Senegal, varis immigrants es van 
llençar a terra a la pista de l’aero¬ 
port, al costat de l’avió, i van rebre 
fortes pallisses per obligar-los a 
aixecar-se. 

En aquest sentit, el propi Proto¬ 
col d’Actuació per les repatriacions 
recull una llista de mecanismes 
repressius autoritzats. Fins i tot, el 
Ministeri d’Interior, - responsable 
d’aquest protocol- recorda a l’es¬ 
colta policial que no poden matar 
a les persones deportades, i diu 
textualment: “en cap cas l’apli¬ 
cació de les mesures coercitives 
podrà comprometre les funcions 
vitals del repatriat”. Cal recordar 
que l’any 2007 Osamuyi Aikpita- 
nyi va morir asfixiat en un vol de 
repatriació després de que els es¬ 
coltes policials l’emmordassessin 
i li tapessin la boca amb cinta ad¬ 
hesiva. Com explica Eduardo Ro¬ 
mero, membre de Cambalache, la 
Ruta contra’l racismu de Oviedo 
i la campanya estatal contra els 
CIE, els macro vols de deportació 
requereixen molta planificació i 
complicitats. Els vols són planifi¬ 
cats per FRONTEX si comprometen 
a varis països de la Unió Europea, o 
directament per la Comisaría Ge¬ 
neral de Extranjería y Fronteras. 
Impliquen una sèrie de tasques 
burocràtiques, com són els tractats 
de repatriació, obtenir els permi¬ 
sos per sobrevolar l’espai aeri, la 
coordinació entre CIEs i presons de 
tot l’Estat, l’organització de l’àm¬ 
plia escola policial, les “redades” 
prèvies o identificacions en les 
que es va a la “caça” d’immigrants 
de la nacionalitat de la qual sortirà 
el vol. També es compta amb la 
complicitat dels governs receptors 
del vol i de les ambaixades que 
sovint firmen salvaconduïts per 
les persones que no tenen passa¬ 
port, a més del contracte amb les 
companyies aèries que efectuen 
els vols. 

Air Europa fa negoci amb les 
deportacions 

El control de fronteres i les depor¬ 
tacions representen també un ne¬ 
goci per a empreses com el grup 
Globalia, on trobem Viajes Ecua- 


dor, Halcón Viajes, entre d’altres, i 
Air Europa, que ha firmat un con¬ 
tracte de gairebé 12 milions d’eu- 
ros anuals amb el govern espanyol 
per realitzar les deportacions als 
seus avions. El mes següent de fir¬ 
mar el contracte, Abel Matutes, ex 
ministre d’Aznar, va comprar el 5 
per cent del grup empresarial Glo¬ 
balia, el soci majoritari del qual és 
Juan José Hidalgo. 

Segons dades d’Eurostat, al 2012 
van ser deportades de l’Estat espa¬ 
nyol 18.865 persones, 163.380 en el 
conjunt d’Europa (sense incloure 
països com Alemanya o Grècia que 
no figuren en els registres). 

D’altra banda, aproximadament 
mig milió de persones immigrants 
han abandonat l’Estat espanyol, el 
que suposa, segons Eduardo Ro¬ 
mero, que les deportacions més 
que una política de control de 
fronteres, són una política de la 
por i del control, per fer més vulne¬ 


rables a les persones immigrants. 
Aquest mecanisme s’ha accentuat 
a través del que s’anomena “de¬ 
portacions qualificades”, les quals 
permeten deportar 
Persones amb permís de re¬ 
sidència, pel fet de tenir antece¬ 
dents penals, judicials i, fins i tot, 
policials, el que fa que, a la pràcti¬ 
ca, qualsevol persona immigrant 
estigui en risc de ser deportada, i el 
que incrementa el nombre de per¬ 
sones en situació d’inseguretat i la 
falsa dicotomia entre immigrants 
“bons” i “dolents”. 

Setmana de lluita contra 
les deportacions i pel boicot 
a Air Europa 

Per tot això, el dimarts 22 d’abril es 
va presentar la setmana d’accions 
contra les deportacions al Forat de 
la Vergonya. El divendres següent, 
una massa crítica en bicicleta va 
passar pels espais responsables 


de les deportacions (Subdelegació 
del Govern, Policia Nacional, Co¬ 
missaria General d’Estrangeria...) 
i a la tarda es va fer una xerrada 
d’Ainhoa Douhaibi i Eduardo Ro¬ 
mero sobre redades, CIEs i depor¬ 
tacions. 

L’endemà, dissabte 26 d’abril, 
va sortir de Can Batlló una “Alley- 
cat”, o gimcana en bici no compe¬ 
titiva, que va assenyalar diferents 
oficines d’Halcón Viajes i Viajes 
Ecuador, propietat del grup Go- 
balia, que s’enriqueix substituint 
turistes per persones deportades. 
A la tarda es va fer una concentra¬ 
ció davant del CIE de Zona Franca, 
i l’endemà una altra a l’aeroport 
d’El Prat, on es va denunciar di¬ 
rectament la responsabilitat d’Air 
Europa i Swiftair, - companyia 
del mateix grup -, en els vols de 
deportació. 


Tens un negoci 
o ets una associació de Sants? 

Anuncia’t 
a La Burxal 

★ 

Demana informació sobre 
les nostres tarifes a 
laburxa@gmail.com 


ParLeiVj pep fer 

Feivj PARLAR 


* 32 pàgiNeS 

* actualitat + reFieXió 

* + de 1 300 SULScriptoreS 

Cerveses, torrades, 
begudes de la terra 
i la millor música 
de sempre en el teu 
bar del barri 

C/Vallespir, 18 
Sants (PP.CC) 


- carrer Vallespir, 23 - Sants - 

Actualitat I 5 


El bazzi s’ozganitza cozitza la llei de 
l’avortament i les opzessions de gèneze 


Concha Liano Viu 


E l passat 6 d'abril va tindré lloc 
a plaça de Sants una assemb¬ 
lea contra la llei de l’avortament 
del senyor Gallardón emmarcada 
dins la campanya “El nostre cos 
és un camp de batalla” d’Acció Lli¬ 
bertària de Sants. 

Davant una setantena de persones 
es van explicar algunes de les caracte¬ 
rístiques de la llei i de les resistències 
que hi ha hagut, passant-se a convocar 
dues setmanes de lluita on destacava 
una concentració de rebuig davant 
la seu de la Fundació Pro-Vida, orga¬ 
nització ultra catòlica antiavortista, i 


l’enviament de cartes mostrant un re¬ 
buig a l’arquebisbat de Barcelona. 

Exposats els motius de l’assem¬ 
blea i realitzades algunes propos¬ 
tes, aquesta va prendre la iniciativa, 
veient necessari crear un espai de 
trobada al barri on començar a tre¬ 
ballar plegades tant en la capacitat 
que tinguem d’oposar-nos i desobeir 
una llei com la que el govern del PP 
promulga, com en conèixer-nos i 
treballar col·lectivament les opressi¬ 
ons de gènere presents en el nostre 
dia a dia, també amb la idea de que 
dins del sistema de salut pública hi 
ha moltes altres temàtiques que po¬ 
dem treballar més enllà de l’avorta¬ 
ment com a reflexos d’una societat 


basada en el patriarcat. Companyes 
de la Trama Feminista van exposar 
també el treball que realitzen al bar¬ 
ri, i es va donar lloc a una pluja de 
idees com les de fer xerrades i tallers 
a instituts, buscar complicitats als 
ambulatoris, realitzar alguna mani¬ 
festació, actuacions al carrer inclús 
una processó per setmana santa, 
idea que es va tindré que anul·lar per 
la falta de temps i forces en aquestes 
dates festives. 

Un cop ha passat la Setmana San¬ 
ta, es va tornar a celebrar una assem¬ 
blea a Plaça de Sants el 27 d’abril per 
valorar el treball fet, i encara que 
hi havia menys presència de gent, 
sí que van ser presents companyes 


d’altres col·lectius feministes com 
Gata Maula. Es van valorar les forces 
presents per tal de tirar endavant 
propostes com la de cercar complici¬ 
tats als ambulatoris i realitzar tallers 
als Instituts, i es va acordar continu¬ 
ar amb la realització de propaganda 
conjunta per tal de començar a tre¬ 
ballar plegades, veient interessant i 
necessari el manteniment d’aquest 
espai de trobada de col·lectius i ve¬ 
ïnat per tal d’anar teixint quelcom 
que està per construir. 

Finalment també es va acordar re¬ 
alitzar un acte al carrer el proper dis¬ 
sabte 24 de maig a les ígh al Parc de 
l’Espanya Industrial, que acabarà de 
prendre forma la propera assemblea 


que està prevista pel diumenge 11 de 
maig a la tarda a la mateixa plaça. 
També dir que existeix un correu in¬ 
tern on tothom que vulgui assaben- 
tar-se o participar del que és cou pot 
demanar d’estar-hi a la mateixa as¬ 
semblea o a algun dels col·lectius que 
s’han esmenat. 

Cal avançar per tal de que el rebuig 
que estem tan acostumades a mos¬ 
trar no es quedi només en la oposició 
a les lleis 0 les situacions injustes, 
hem de ser capaces d’auoorganit- 
zar-nos per tal de que aquestes situa¬ 
cions no es donin i per a que aquestes 
lleis no arribin a aplicar-se. Deixar de 
demanar a l’Estat per passar a exigir 
0 prendre. 


VIDES DE BARRI 


Sebastian Seriol D'Almeida 

Pizzer a Abanana Pizzes, Sebastian Seriol comparteix amb el veïnat de Sants 
la seva filosofia de vida, que més enllà de les creences, es basa en el respecte 
i en el creixement personal. 

'Sempze hem d'estaz obeztes 
al coneixemezit, és la ziquesa 
més gzazi que teziim' 


Ivet Eroles, La Bozdeta 


Com vas acabaz a Sants? 

He tingut moltes professions: em¬ 
pleat de banca, dibuixant de còmics, 
gelater a Brasil, ara aquí estic de pi- 
zzer...Sempre he posat en pràctica la 
inventiva en un lloc o altre i ja porto 
16 anys aquí. La crisi econòmica s'ha 
notat, ara ja em queda poc per la jubi¬ 
lació i podria traspassar el local i pot¬ 
ser tornaria a Brasil un altre cop. 

T'agzadazia toznaz? 

És la meva segona terra. Bàsicament 
el que tinc al cap és passar-ho bé el 
temps d'existència que em toqui. El 
que gaudeixis ningú t'ho traurà i el 
coneixement serà el que t'enduràs, 
des de la meva visió filosòfica de vi¬ 
da, que és molt espiritual. 

De Sants què t'empoztazàs? 

Molta cosa, no hi ha cap lloc del que 
no t'enduguis cap resposta. Si bus¬ 
ques respostes les trobes. Jo al no 
tenir cap religió soc una pàtria de 


presidi, m'agradaria que Catalunya 
fos independent per sentir-se lliu¬ 
re, ja que tothom ha de ser lliure, el 
país perfecte no existeix, els polítics 
saben com manegar les titelles, que 
som nosaltres, el poble, per portar-les 
per on volen. 

Ouan pazles d'espiritualitat a què 
et zefezeixes? El que pzegona l'es¬ 
glésia catòlica? 

No, no hi crec amb l'església catòlica 
ni en qualsevol religió. La set de po¬ 
der de les persones ha servit per tenir 
controlats ramats de gent a través de 
la religió. Són filosofies de vida i ca¬ 
dascú segueix la seva, jo crec en la re¬ 
encarnació, però no dic que la meva 
filosofia sigui la veritable, tot i que 
ningú em pot dir que això és menti¬ 
da, com m'ho demostren? Tan aprop 
de la veritat estàs tu com jo. L'ésser 
humà ha nascut per estar en col·lecti¬ 
vitat i les religions concentren grups 
de persones, molta gent es posa en 
grups religiosos per no estar sols i 
perquè reben ajuda o favors. Som im¬ 
perfectes, però hi ha gent que es pen¬ 
sa que som perfectes i volen adoptar 


una posició de mestre. Que cadascú 
busqui la seva veritat i visqui confor¬ 
me la seva filosofia de vida. 

Pezò totes tenim contradiccions. 

Perquè som imperfectes i les contra¬ 
diccions i les errades et fan créixer, 
has de pensar sempre que no tens la 
veritat absoluta. Sempre hem d'es¬ 
tar obertes al coneixement, és la ri¬ 
quesa més gran que tenim. Sempre 
desconeixem aspectes de la nostra 
professió i amb el temps els anem 
descobrint i això ens dóna un punt 
de satisfacció, sinó no tindria gràcia. 
El mateix passa amb les relacions de 
parella, per què la gent es cansa d'es¬ 
tar amb parella? Perquè no busquen 
coses noves i es descuida la passió, 
l'ésser humà ha nascut per estar en 
contacte amb altres però hi ha de 
saber estar, si no tot acaba sent un 
avorriment. La vida és molt més sen¬ 
zilla del que ens imaginem i si tens 
riquesa interior tens molt a guanyar. 

Atezzant a la zealitat del bazzi 
de Sants, que zi'opizies? 

És fantàstic, molt acollidor i amb 



La Silvia Resorte al barri. IVET EROLES 


molta barreja de cultures i això és 
magnífic. Però per la riquesa que té, 
tant a nivell cultural com social, hau¬ 
ria de tenir més afluència de gent. 

A la pizzezia deus conèixez 
molta gezit. 

És clar. Aquí tinc clients coreans, 
xinesos, llatinoamericans, espa¬ 
nyols, catalans, brasilers, italians, 
nord-americans... això m'agrada 


molt perquè connectes amb gent 
que té diferents punts de vista. 
També em sorprenen molt els ha¬ 
bitatges de Sants i La Bordeta, que 
són molt antics i tenen uns patis 
meravellosos. El barri d'Hostafrancs 
abans era un lloc a on hi arribaven 
els carruatges, les diligències, i hi 
feien nit. Tot això eren viles, no es¬ 
taven integrades al nucli de Barcelo¬ 
na, és molt interessant. 



üuósibte 

Cooperativa Autogestionària 

COMUNICACIÓ GRÀFICA 

£t sents invisible ? Nosaltres t’ajudem... 

LLIBRERIA CRÍTICA 

Més que una llibreria al cor del barri... 

RECERCA & INTERVENCIÓ 

La memòria de l’ahir, les propostes pel demà... 


www.laciutatinvisible.coop 

c/RIEGO 35 baixos 08014 (bcn) 93 298 99 4? 



(PutJQneí-íis 


Menú migdia 12€ 

Menú pizza 8,50€ 

Servei a domicili 

Carrer de Salou, 23. 080014 
Tel. 936112485 - 675446161 

Horari: de 13.30 a 16 hores i de 20.30 a 24 hores 
Dilluns tancat 

www.restauranteputxinellis.com 



EL TEU DENTISTA 
DEL BARRI 

Dr. Marça 
Solanas i 
Esquerra 

ODONTÒLEG Col. num. 2325 



Carrer d’Olzinelles, 96, lr. 
08014 BARCELONA 

Tel. 93.332.04.19 

mail: msolanasdentist@infomed.es 

LLUITES 





DE MAIG 


Fotografies de la manifestació 
anticapitalista de l'i de maig. 
SERGI RUGRAND 


La reforma laboral 
i la fal·làcia de la creació d’ocupació 


Jordi Juan Monreal i Isabel Benítez 


F ent una panoràmica de quins han estat els 
principals atacs contra els drets dels treballa¬ 
dors i treballadores en l'actual conjunctura es 
important tenir en compte que en períodes 
de crisi econòmica i on es compromet més la 
taxa de benefici empresarial, es quan les iniciatives legals 
incrementen en número i el seu nivell d'agressivitat i en 
el nostre context, i que invariablement es defensen sobre 
l'argument de la necessitat d'abaratir "els costos labo¬ 
rals” per conservar els llocs de treball. Aquesta fal·làcia 
s'acompanya d'un ventall de mesures que tot i no incidir 
directament sobre el mercat de treball repercuteixen so¬ 
bre el conjunt de la classe treballadora i també en la seva 
capacitat de resposta col·lectiva. 

Podem els efectes de la reforma laboral del govern 
del PSOE entre el període de la seva versió inicial (Llei 
35/2010) i la definitiva (Llei 3/2012) en el concepte „dum- 
ping social", o degradació generalitzada de les condici¬ 
ons de treball, sense que s'hagi traduit en la creació de 
llocs de treball, ans al contrari, la destrucció continua el 


seu ritme d'increment de la població a l'atur: 798.500, 
aturats més, més enllà de dades conjuncturals interes¬ 
sadament esbiaixades o agregades. Només el 20% dels 
aturats que s'han donat de baixa del Servei Públic d'Ocu¬ 
pació ha estat per haver trobat feina, només un 6‘8% dels 
contractes signats aquest últim any han estat indefinits 
-un 8% menys que el juny del 2012-, i dels quals la mei¬ 
tat han estat a temps parcial, devaluant-se el salaris un 
6‘i % essent l'Estat Espanyol el membre de l'OCDE que 
ha rebaixat més els seus salaris desde el 2010. Les decla¬ 
racions de la Ministra conforme s'ha desacceleretat la 
destrucció d'ocupació i que si no hagués estat per la Re¬ 
forma Laboral encara hauria estat pitjor, són arguments 
inadmisibles, tenint en compte que l'objectiu era la cre¬ 
ació d'ocupació. 

L'abaratiment de l'acomiadament, la facilitació per la 
realització d'acomiadaments massius (ERO), la congela¬ 
ció del Salari Mínim Interprofesional, l'enduriment dels 
requisits per a l'accés a la prestació d'atur (prohibició de 
viatjar a l'estranger) així com la rebaixa de la base de co¬ 
tització d'aquesta prestació i la rebaixa de les prestaci¬ 
ons del Fons de Garantia Salarial (FOGASA, l'últim recurs 
per cobrar els salaris i indemnitzacions perdudes davant 


la fallida d'una empresa) són mesures que directament 
minven les rendes salarials dels treballadors i especi¬ 
alment les treballadores, que cobren un 20% menys de 
mitjana. Altrament, hem de tenir en compte que la elimi¬ 
nació de la pròrroga dels convenis col·lectius durant els 
processos de negociació afavoreix la caiguda en picat dels 
salaris (recentment IMESAPI va veure com la seva nòmina 
passava de prop 2000 euros al salari mínim interprofesi- 
sonal, efecte directe de la pèrdua de la ultraactivitat dels 
convenis) i és un cop mortal a la negociació col·lectiva. 
Més enllà d'aquesta vessant directament lligada al mer¬ 
cat laboral, l'extensió progressiva de l'edat de jubilació i 
la reforma de les pensions pressiona cap a la misèria a les 
dones - que per càrregues familiars i els efectes de la divi¬ 
sió sexual del treball, cotitzen 2/3 menys anys i perceben 
pensions un 40% menors respecte als homes assalariats-. 

La reforma laboral més de sis milions de persones a 
l'atur està produint un efecte disciplinador que afavoreix 
la realització d'hores extres no remunerades - més de tres 
milions a la setmana al 2013, segons l'INE- i que, acompa¬ 
nyat de les retallades en la Llei de Dependència i serveis 
públics, està empenyent a les dones a l'hogar provocant 
una major pèrdua de drets economies i socials. 

Panoràmica: una visió històrica 

Les col·lectivitzacions 
industrials 1936-1939, 
la utopia feta realitat 


Eulàlia Comas, directora del documental “Economia col·lectiva . Vúltima revolució d’Europa” 

http://economiacollectiva.com/ 


E l fracàs de l'alçament feixista a Catalunya de 
1936 significa l'esfondrament de l'estat i ado¬ 
ba el terreny perquè l'autogestió aflori bas¬ 
tament: el 80% de les indústries i els serveis 
del país són col·lectivitzades, és a dir, passen a ser de 
propietat col·lectiva - de la societat- i a ser gestionades i 
dirigides pels obrers. 

Sense un estat que els defensi, la majoria dels grans 
empresaris fugen, altres són assassinats o s'incorporen 
a les seves indústries com un treballador més. Grans 
empreses com Elizalde, Hispano Suiza, l'Espanya In¬ 
dustrial, Aigües de Barcelona, La Maquinista Terrestre i 
Marítima, General Motors o Tramvies de Barcelona són 
col·lectivitzades. 

El treballadors i treballadores catalans, majoritàri¬ 
ament anarcosindicalistes, també fusionen societats 
d'un mateix sector, són els anomenats agrupaments. 
Així neix la Fusta Socialitzada de Barcelona, que contro¬ 
la tot el procés de producció, o els Serveis Elèctrics Uni¬ 
ficats de Catalunya, responsable del 85% de l'electricitat 
del país. Tanmateix, el procés revolucionari no qualla ni 


als bancs ni a les caixes, on la implantació de la Confe¬ 
deració Nacional del Treball (CNT) és irrisòria i els em¬ 
pleats es decanten per la UGT. 

Amb la col·lectivització l'assemblea es converteix en 
el màxim òrgan de decisió a l'empresa. Els obrers millo¬ 
ren les seves condicions laborals, inauguren un sistema 
de prestacions socials, creen biblioteques i centres de 
formació. En algunes empreses, com Damm o els Espec¬ 
tacles Públics Socialitzats de Barcelona, s®aplica el sou 
únic, una fórmula propugnada per la CNT i rebutjada 
per la UGT. Ningú es queda sense feina i, si cal, es reduei¬ 
xen les jornades laborals. 

El 24 d'octubre de 1936 la Generalitat promugla el de¬ 
cret de Col·lectivitzacions, que pretén regularitzar i con¬ 
trolar les empreses autogestionades. I els Fets de Maig, 
amb l'enfrontament entre col·lectivistes (CNT, FAI, 
POUM) i anticol·lectivistes (ERC, UdR, ACR, PSUC, UGT) 
i el triomf dels darrers, enceten el declivi progressiu de 
les col·lectivitzacions. Malgrat tot, no són poques les que 
segueixen treballant fins a l'arribada de les tropes fran¬ 
quistes a Barcelona el 26 de gener de 1939. 


Les dones movem el món, 
aza Faturem: vaga de totes! 


Sílvia Albezich 


# VagaDeTotes és una iniciativa sorgida des 
de diferents espais feministes a la que s'hi 
estan sumant dones diverses, de totes les 
edats i amb bagatges activistes, laborals i 
personals diversos. 

Davant les diferents mesures i polítiques legals, soci¬ 
als i econòmiques que atempten cada vegada amb més 
gravetat contra els nostres drets, la nostra dignitat i la 
nostra llibertat, les dones volem reapropiar-nos de la 
vaga com a eina de lluita, tot recuperant la tradició de 
les dones que han jugat papers claus en vagues i revol¬ 
tes històriques. Què vol dir que ens volem reapropiar de 
la vaga com a eina combativa? Vol dir, en primer lloc, 
que el format de les vagues generals dels darrers anys 
no ens serveix, atès que es limita a interpel·lar un tre¬ 
ballador assalariat immers en el mercat laboral recone¬ 
gut, tot excloent a moltes persones i a molts treballs. Per 
això ens plantegem la necessitat de convocar una vaga 
que visibilitzi específicament les condicions de desi¬ 
gualtat en què ens trobem les dones, on les nostres de¬ 
mandes siguin protagonistes, una vaga en què puguem 
sumar-nos des de les nostres possibilitats i que reflec¬ 
teixi les diferents realitats que ens travessen: aturades, 
jubilades, treballadores de la llar, estudiants, precàries, 
mestresses de casa, autònomes, treballadores sexuals, 
migrants... 

Així, la iniciativa #VagaDeTotes proposa una vaga 
productiva, sí, però sobretot una vaga que desbordi els 
clàssics patrons androcèntrics, que serveixi a totes les 
persones —treballadores i no treballadores— i a tots els 


treballs: productius, reproductius, domèstics, sexuals, 
formals o submergits. Una vaga de consum, una vaga de 
cures, una vaga de desobediència civil, en fi, una vaga 
de totes. 

Per voler convocar una vaga no ens manquen motius: 
lleis retrògrades com la de l'avortament o la de la repro¬ 
ducció assistida, que ens condemnen a la maternitat 
obligatòria heterosexual i ens neguen d'altres materni¬ 
tats; la violència masclista que durant els primers me¬ 
sos de 2014 ja ha assassinat 22 dones; retallades crimi¬ 
nals de serveis públics i de benestar social que acabem 
amortint les dones tot incrementant les hores dedica¬ 
des a la cura i atenció de persones; una repressió brutal 
que ens deté, empresona i mutila; l'exclusió sanitària o 
les lleis d'estrangeria que ens condemnen al treball sub¬ 
mergit, al racisme i a les agressions xenòfobes; reformes 
laborals que aprofundeixen en la desigualtat laboral 
que ja de per sí afrontem les dones. Aquests són només 
alguns d'una llarga llista de motius que ens porten a dir 
que estem fartes, a plantar-nos, a voler una vaga convo¬ 
cada per les dones que representi les dones. 

Per quan la vaga? En principi la volem convocar des¬ 
prés de l'estiu, però #VagaDeTotes és un procés obert, en 
què totes tenim veu, forjat a través d'assemblees ober¬ 
tes a places, de pensar conjuntament en les nostres ne¬ 
cessitats, que no vol respondre a una data imposada que 
doni lloc, una vegada més, a una forma de lluita que ens 
és aliena. Volem prendre'ns el nostre temps per pensar 
quina vaga volem i com la volem fer. Per això organit¬ 
zem assemblees quinzenals a Ca la Dona i d'altres a es¬ 
pais oberts (mercats, places, escoles...). La nostra propera 
assemblea es pot consultar al blog de vagadetotes.wor- 
dpress.com; us convidem a venir a somniar plegades! 



Assemblea Vaga de Dones al Mercat del Clot Bàrbara Boyero Rabasco 

Els bxots 
vexds 

de les lluites 
sindicals 

L’extensió i la durada de la crisi nodreixen el 
clima de por als centres de treball. Malgrat la 
caiguda de les grans mobilitzacions, tant als 
sectors del sindicalisme clàssic com a nous 
sectors escassament organitzats, deixen entre¬ 
veure noves estratègies de mobilització i petites 
victòries, front els signes d’esgotament del 
sindicalisme de concertació i derrotisme. 


Isabel Benítez 


L a crisi econòmica i les reformes laborals dels darrers 10 
anys han accelerat el debastallament dels drets deri¬ 
vats dels pactes de la Moncloa, els pilars de la transició 
rere la mort del dictador. Els anys 80 i 90 van assentar 
els eixos de la dualització del mercat de treball i la crisi econò¬ 
mica ha vingut ha donar empenta al programa neoliberal en 
matèria de drets laborals i serveis socials. Aquest retrocés està 
perfilant un mercat laboral i un empobriment generalitzat 
de la població que ha trencat gairebé totes les promeses del 
pacte social de la transició política del franquisme. Les certeses 
sobre les quals generacions de treballadors i treballadores van 
bastir el futur de la seva descendència han estat dinamitades 
dibuixant un escenari que, de facto, dóna per perduda tota una 
generació; la mateixa generació que no va conèixer les grans 
batalles sindicals de finals dels anys 70 i la mateixa generació 
que de fet, tret de comptades excepcions, pràcticament no va 
poder gaudir cap dels grans convenis i mecanismes de soli¬ 
daritat de classe que encara eren vigents per a la generació 
precedent. És un fet que des de mitjans del 80 i, especialment 
durant els anys 90, el mercat laboral es va dualitzar progressi¬ 
vament amb l'extensió de contractes temporals, dobles escales 
laborals i la inflació de fórmules laborals sense l'empar d'un 
contracte (pràcticums en empresa de diversa índole). A banda 
de la segmentació generacional i la de sexe (mai les dones han 


deixat de batre el rècord en els contractes a temps parcial ni a 
les taxes d'atur), s'hi va sumar la segmentació per raó de proce¬ 
dència: l'increment de la força de treball estrangera acompa¬ 
nyat de l'enduriment i mesures d'estrangeria. 

Si el mercat de treball en els darrers trenta anys s'ha frag¬ 
mentat, també és cert que el model del sindicalisme majoritari 
(CC .00 i UGT) també ha reflectit aquesta transformació i des¬ 
gast, pel que fa a la seva estratègia de mobilització i negocia¬ 
ció sindical, com pel que fa a la percepció com a eines al servei 
dels treballadors. Però també és cert que, malgrat que els tre¬ 
balladors i treballadores han continuat votant en les eleccions 
sindicals aquestes sigles, a l'esquerra i a la dreta (sindicats cor¬ 
poratius) d'aquestes centrals han sorgit i diverses iniciatives 
i marcs d'actuació unitària sindicals anomenada “esquerra 
sindical'' que han continuat reivindicat models de solidaritat 
i acció sindical centrats en la mobilització, la solidaritat i el 
suport mutu i en la incorporació sindical d'aquest 80% d'as¬ 
salariats i assalariades que no s'han apuntat a cap marc d'ac¬ 
ció col·lectiva a l'àmbit laboral. Segons les dades d'un recent 
informe de la CEOE la conflictivitat laboral ha caigut respecte 
als anys anteriors. Durant 2013 no es va convocar cap vaga ge¬ 
neral a l'Estat espanyol i es va perdre un 15% menys d'hores de 
treball per aturades respecte el 2012. Malgrat el menor nombre 
de convocatòries, el nombre de persones que van participar va 
pujar més d'un 70% respecte a 2013 i el gruix de les mobilitzaci¬ 
ons es va concentrar a Barcelona i a Madrid. 

En els darrers mesos, fins i tot al si de les centrals sindicals 
majoritàries, apareixen exemples de lluites laborals que gua¬ 
nyen victòries abans d'arribar als jutjats, que trenquen l'aïlla¬ 
ment dels centres de treball i del corporativisme; recuperen la 
solidaritat i treballen la unitat entre les lluites, aixequen cai¬ 
xes de resistència i obliguen a recordar com es van conquerir 
els drets que ara es perden —no només per al jovent, sinó pel 
conjunt de la classe treballadora—. El que tenen en comú 
aquestes lluites són l'aposta per la mobilització col·lectiva, el 
foment d'assemblees de treballadors, la comunicació i la cer¬ 
ca de solidaritat social més enllà de la plantilla i la voluntat 
d'unitat de les lluites per sobre de les sigles sindicals. 

Esquerdes al sindicalisme de concertació: Coca-Cola 
i Panrico-Sta Perpètua 

Contra les retallades salarials i els EROS, il·lustren dues plan¬ 
tilles on CC .00 és majoritària i les assemblees de base dels 
centres desborden la direcció sindical sostenint un cicle de va¬ 
gues i mobilització desconegut des de la transició. Es tracta de 
centres de treball grans, amb una alta afiliació sindical i una 
plantilla amb antiguitat i amb trajectòria de mobilització prè¬ 
via, que han aconseguit aixecar simpaties en tota l'esquerra 
anticapitalista i estendre la solidaritat cap a el conflicte amb 
el boicot al consum dels productes. És important destacar la 
forta visibilitat que estan tenint les dones d'aquestes planti¬ 
lles en el conflicte com a portaveus i a les mobilitzacions uni¬ 
tàries del 8 de març. 

Serveis públics: la unió de la vessant laboral i social: 
TV3 9 TMB, ensenyament, sanitat,... 

Tot i tenir en comú amb els grans centres de treball del sector 
privat una gran afiliació i bons convenis, la política de retalla¬ 


des i de creació de nous mercats a la iniciativa privada sobre el 
debastellament de serveis essencials ha afavorit la fragmen¬ 
tació de les plantilles i la proliferació de contractes. Les mo¬ 
bilitzacions d'Stop Pujades (juntament amb la denúncia de 
la corrupció i el malbaratament de diners a TMB), els rècords 
d'audiència del Canal 9 pres per la plantilla abans del seu ful¬ 
minant tancament i la massivitat de la vaga docent de les Illes 
Balears —per posar exemples— deixen entreveure el poten¬ 
cial de l'aliança entre treballadores i usuàries dels serveis pú¬ 
blics i el valor estratègic de generar complicitats més enllà de 
les reivindicacions sectorials dins l'empresa, especialment en 
el sector públic. 

Noves tecnologies i dany a la imatge de marca: Hewlett 
Packard i ENAC 

La importància de la imatge de marca a les grans multinacio¬ 
nals ha estat cabdal per a la combinació de l'aturada de la pro¬ 
ducció juntament amb l'ús de noves tecnologies i l'acció des¬ 
centralitzada a les xarxes socials, una de les eines de pressió 
característiques de la Coordinadora d'Informàtica. Tot i predo¬ 
minar una cultura corporativa individualista i profundament 
antisindical —al més pur estil Wallmart— i ser un sector amb 
condicions laborals molt fragmentades, les vagues d'Atos, 
Capgemini i Hewlett Packard dels darrers anys demostren 
—amb victòries parcials i sostenint la conflictivitat— que sí 
que es pot, també amb als gegants de les noves tecnologies. 
Aquesta mateixa tàctica també ha estat emprada a la vaga de 
la plantilla de l'FNAC que, aprofitant la diada de Sant Jordi, va 
aconseguir la complicitat d'escriptors i escriptores que van 
deixar deserts els estands de signatures davant la pressió a les 
xarxes i la divulgació de què l'FNAC pretenia contractar tren¬ 
ta persones per boicotejar la jornada de vaga (pràctica ober- 
tament il·legal). Recentment, Hewlett Packard a Saragossa ha 
anunciat la convocatòria d'una vaga indefinida. 

Petites i mitjanes empreses: la decisió i la força 
del suport mutu 

El gruix de les treballadors i treballadores de l'Estat espanyol 
—i dels Països Catalans— desenvolupen la seva feina a petites 
i mitjanes empreses, on la proximitat i les relacions “paternals/ 
maternals'' inhibeixen encara més obrir el conflicte davant la 
realització obligatòria d'hores extres, impagaments de salaris o 
simplement l'incompliment del conveni. L'organització dels tre¬ 
balladors i treballadores del lleure a Catalunya ha estat darrere 
la conversió de contractes temporals en indefinits a Escolarest 
(vaga indefinida) o la readmissió d'un treballador de menjador 
acomiadat al Grup Teno. Tots dos exemples van ser una combi¬ 
nació amb èxit de suport de treballadores d'altres centres i em¬ 
preses i el factor sorpresa de les convocatòries de vaga i l'acció 
legal. Als centres de treball petit, la solidaritat entre empreses 
del sectors esdevé clau per guanyar capacitat de pressió davant 
l'empresa. L'experiència demostra que l'organització i l'exten¬ 
sió dels conflictes més enllà del centre de treball produeix els 
seus fruits: és el cas de les treballadores de Cosmocaixa (davant 
la no renovació van convocar una vaga i van conservar els llocs 
de treball), de la cadena de menjar japonès UDON (on l'empresa 
ha rebut diverses sentències d'acomiadaments nuls per repres¬ 
sió sindical), o de la vaga de les treballadores del RACC. 


6 mesos de vaga a Panrico: 
què ens hi juguem totes 
les treballadores 
en aquesta lluita 

Maxga Olalla 


D esprés d'anys d'acceptació de les polítiques sindicals de CCOO i UGT basades 
en el pacte amb les patronals acceptant rebaixes salarials, els treballadors i 
treballadores de Panrico es van trobar amb una nova proposta de “pacte”. Des¬ 
prés d'una rebaixa salarial del 25%, la patronal els va posar sobre la taula una 
nova rebaixa, a més d'un ERO que afectava a diverses plantes de producció arreu de l'estat 
espanyol. 

Malgrat el majoritari vot en contra de les plantilles davant aquesta proposta, CCOO i UGT 
van signar un acord per a l'aplicació d'una retallada salarial del 18% i el manteniment de 
l'ERO. Les conseqüències d'aquesta decisió són conegudes: la majoria de les plantes, desen¬ 
cantades amb la traïció, tornen a la feina tret la del centre de Santa Perpètua que decideix 
continuar en solitari amb el Pla de Vaga Indefinida contra la proposta de l'empresa. La patro¬ 
nal, davant d'aquest decisió, decideix concentrar els acomiadaments de l'ERO al centre de la 
planta rebel com a càstig de la seva coherència i la plantilla de Santa Perpètua es reafirma 
en la seva decisió i en la continuïtat de la vaga. 


La vaga de Panrico està organitzada i impulsada pels treballadors i treballadores, amb 
totes les dificultats afegides al perill de quedar aïllats respecte als altres centres, però si con¬ 
tinuen és també —com diuen— gràcies a la solidaritat i suport d'entitats socials i organit¬ 
zacions polítiques que han mantingut reunions setmanals organitzades en un comitè de 
suport a la vaga. 

El Comitè no només ha estat auxiliar en la difusió, sinó que també ha prestat suport per a 
l'elaboració d'un pla de lluita i la creació d'una caixa de resistència. El pla de lluita ha inclòs 
la denúncia política de la vulneració del dret a vaga en contractar l'empresa camions per 
garantir la distribució dels productes de Panrico procedents d'altres plantes. 

L'extensió social i territorial de la solidaritat amb la vaga de Panrico es concreta també als 
barris. A Sants, organitzacions com Lluita Internacionalista, la CUP i En Lluita van impulsar la 
creació d'un Comitè de Suport arran d'una xerrada al Centre Social de Sants que ha permès — 
amb el suport de nombrosos veïns i veïnes del barri— dur a terme vàries accions: la celebració 
d'una xerrada-vermut a l'Espanya Industrial amb la participació de treballadors de TV3, Uni- 
post i la Xarxa de Suport a la vaga docent de Ses Illes Balears; un altre dinar popular, així com 
la recollida de signatures a tot el districte i accions davant dels supermercats i comerços del 
barri per la retirada/boicot de consum dels productes de Panrico mentre duri la vaga. 

En tot aquest procés, la direcció de CCOO a l'empresa ha intentat convèncer diversos cops 
l'acceptació de l'ERO per part de la plantilla, que en assemblea permanent, sempre ha rebut¬ 
jat aquesta i altres propostes, fidel al lema “Zero acomiadaments, zero retallades”. 

Tot i els milers d'ERO i de rebaixes salarials pacíficament pactades per les cúpules sindicals 
amb el beneplàcit de plantilles vençudes per un discurs derrotista i pessimista, (que convida a 
claudicar sense plantar cap batalla, dinàmica comuna de CCOO i UGT) els companys i compa¬ 
nyes de Panrico demostren que sí que és possible lluitar contra aquestes polítiques patronals 
que persegueixen l'increment de la seva taxa de benefici per sobre de la classe obrera i els 
sectors populars. Per tal què la patronal no guanyi aquesta batalla i poder apuntar-nos un 
“tanto”, és imprescindible continuar mostrant la nostra solidaritat i donar suport estenent el 
conflicte i recolzant la caixa de resistència (2100-3161-38-220094458). Per poder enderrocar les 
reformes laborals, les retallades de sanitat, ensenyament, serveis socials; per poder garantir 
el dret a l'avortament i al propi cos; per poder mantenir i desenvolupar els serveis públics, ens 
calen lluites com la de Panrico i un pla de lluita cap a una vaga general. 

RACÓ HISTÒRIC 


Sants, tezzitozi lliuze pez especulaz (i) 



Alfons XIII visita Espanya Industrial... 


Agus Giralt, Barcelona 


L ’any 1941, sense que existís cap pla 
previ, es va decretar mançana indus¬ 
trial el sector de la Riera de Magòria 
que vorejava l’Espanya Industrial. 
D’aquesta manera l'empresa va poder am¬ 
pliar la fàbrica construint tres edificis per 
l’acabat de panes. Responent a la política pa- 
ternalista dels Muntadas també van edificar 
un parc d'esports, el casinet, un teatre, uns 
billars, una biblioteca, un camp de futbol i 
una pista de tenis. 

Segurament el franquisme premiava 
d’aquesta manera als Muntadas pel seu su¬ 
port al llarg de la Guerra Civil. Tres anys més 
tard Josep Maria Albert i Despujol, el baró de 
Terrades —amo de la fàbrica— seria nome¬ 
nat alcalde de Barcelona. 

Durant el franquisme encara trobem més ca¬ 
sos de corrupció a l’Espanya Industrial. L’any 


1953, al Pla Comarcal de Barcelona, l'illa de la 
fàbrica apareixia com “tolerància vivienda e 
indústria y casco urbano”, una categoria que 
permetia edificar i’75 m 2 construïts per cada 
m 2 de terreny, cosa que volia dir que en l’es¬ 
pai de la fàbrica hi podrien haver 2.472 ha¬ 
bitants. L’any 1967 la qualificació que es de¬ 
manava era la de “ensanche intensivo”, que 
augmentava l’edificabilitat fins als 3 m 2 per 
cada m 2 de terreny, que equivaldria a 5.618 
habitants. Però quan finalment la fàbrica es 
va tancar el projecte del propietaris ja preve¬ 
ia habitatges per a 9.250 persones. 

Un projecte que els Muntadas començarien 
directament als terrenys de l’antic camp de 
futbol amb els grans blocs que encara avui 
podeu veure si camineu pel carrer del Rector 
Triador. Però per sort els veïns van aturar el 
projecte i van aconseguir guanyar el verd, si 
no tota l’Espanya Industrial seria igual. 

La corrupció durant el franquisme arriba¬ 


ria al màxim durant el mandat de Porcioles, 
alcalde de Barcelona des de l’any 1957 i fins 
al 1973. Un llarg mandat de setze anys que 
estaria marcat pel "desarrollismo". El crei¬ 
xement descontrolat, les aberracions urba¬ 
nístiques i la carta lliure per constructors 
i especuladors com Josep Maria Figueras, 
Josep Lluís Núnez, Joan Antoni Samaranch 
o Romàn Sanahuja i Bosch, marcarien per 
sempre la ciutat. 

L'any 1963 l’ajuntament de Barcelona apro¬ 
vava un pla que afectava profundament 
Sants. Entre moltes d’altres obres es preve¬ 
ia l’obertura de l’Avinguda de Madrid. Una 
via que inaugurarien Porcioles i Carlos Ari¬ 
as, l’alcalde de Madrid, l’any 1966. Aquesta 
nova via ample no només responia a les ne¬ 
cessitats de comunicació, també permetia la 
reedificació en altura i obria una porta als 
especuladors i a la destrucció del territori i 
del patrimoni. 


FOGONS DE TEMPORADA 

Noves, i v/belles, tendències agxoalimentàxies 


BURXANT ELS BYTES 

Filtxa 
la notícia 

Bernat Costa, Sevilla 


A quests darrers dies s’ha 
presentat una iniciativa 
a l’Estat espanyol bastant 
interessant: filtrala.org. 
És un projecte on qualsevol ciutadà 
pot fer públics documents de for¬ 
ma anònima.La idea és protegir les 
fonts. 

Julian Assange, de Wikileaks, Her- 
vé Falciani, un informàtic de Suïssa 
que va filtrar una llista de 130.000 
evasors fiscals, o Eduard Snowden, 
l’assessor de la NSA que va filtrar 
l’espionatge massiu del govern d’Es- 
tats Units a ciutadans de tot el món, 
estan ara sota vigilància, perseguits 
per diferents governs o amenaçats 
de mort. 

Filtrala es basa en protegir les 
persones que decideixin fer públics 
aquests documents. Però no es que¬ 
da només aquí; quatre mitjans de 
comunicació (Diagonal, La Marea, 
ElDiario i la revista Mongolia) s’han 
compromès a analitzar, corroborar 
i contrastar tota la informació que 
arribi. D’aquesta manera es farà ar¬ 
ribar a la ciutadania una informació 
preparada per a la lectura i la com¬ 
prensió ja que, per exemple, un pres¬ 
supost d’un partit partit polític que 
ocupa 130 planes no és gaire amable 
de llegir. 


Núria May, Masnou 

S ón moltes les vegades que la 
humanitat ha repetit la matei¬ 
xa història. Allò que en un inici és 
una corrent filosòfica, cultural, so- 
cioeconòmica, etc. que neix com una 
alternativa al model ponderant, aca¬ 
ba esdevenint bandera de multina¬ 
cionals, governs, creadors d’opinió, 
etc. que poc abans la criticaven. No 
he tingut mai clar del tot si aquest 
creixement és capaç de beneficiar 
a la causa inicial, sigui perquè els 
nous abanderats són incapaços de 
portar a la pràctica el desenvolupa¬ 
ment de la qüestió seguint el model 
alternatiu proposat en un inici, sigui 
perquè el model alternatiu és invia¬ 
ble un cop aplicat a gran escala. En 
qualsevol cas, l’esdevenir d’aquest 
fenomen és sempre un tema preo¬ 
cupant a ulls de l’observador que es 
manté en l'òptica, participativa o no, 
de qui recolzava el model alterna¬ 
tiu abans que fos absorbit per unes 
majories, moltes vegades mancades 
d'idees pròpies. 

La indústria agroalimentària i el 
global del sistema alimentari mun¬ 
dial no són exempts d’aquestes 
ocurrències; mentre, per una banda, 
els productes oferts al consumidor 
s'allunyen cada vegada més del que 
podria ser un ingredient en el seu es¬ 
tat natural, per altra banda existeix 
un retorn, almenys comunicatiu, 
a l’ús de productes de proximitat, 
al reconeixement de la temporada 
dels aliments (en aquells territoris 
on n’hi ha) i fins i tot s’avalen i ala- 


ven els productors artesans agroali- 
mentaris que fan possible aquesta 
nova, i vella, forma de consumir i 
alimentar-se. 

Fa no pas molt que cadenes de 
supermercats estan cercant en 
aquells productes locals un missat¬ 
ge comunicatiu d'integritat i cohe¬ 
rència amb el territori al que per¬ 
tanyen i al moment en que vivim. I 
ofereixen, degudament identificats 
i etiquetats, productes cultivats/cri¬ 
ats/produïts seguint uns principis 
de proximitat/sostenibilitat que ca¬ 
da dia estan més demandats per un 
públic exigent i àvid de nous claims 
i tendències. 

No cal anar gaire lluny per veure 
que a països com França o Itàlia ja 
fa anys que els supermercats estan 
farcits d'aliments del territori, i no 
es parla d’un formatge Gorgonzola o 
Gruyere en genèric, es parla del for¬ 
matge Gorgonzola de tal població i 
elaborat amb tal llet o d’un format¬ 
ge Gruyere de tal productor i elabo¬ 
rat per tals animals. Ells fa molts 
anys que ho fan i els hi funciona, 
segurament nosaltres no errarem si 
seguim el mateix model. 

Cal anar amb compte però, no no¬ 
més és el producte en sí el que con¬ 
sumim, són també els valors que 
representa. Hi ha qui diu que l’ali¬ 
ment és un contenidor, un conteni¬ 
dor d’experiències, de valors, de mo¬ 
dels. Tinguem-ho en compte quan 
anem a comprar i sapiguem que no 
només estem beneficiant al produc¬ 
tor, elaborador o comerciant que ens 


ofereix el producte sinó el model de 
producció/elaboració/comercialit¬ 
zació, i més important encara, de 
comunicació, que practica. És curiós 
pensar en la de persones/empre¬ 
ses/models a qui donem suport al 
comprar, o no, unes determinades 
cireres o un determinat embotit. Se¬ 
gurament heu sentit a parlar del cas 
de la Llonganissa Sendra de Vic, una 
llonganissa centenària (180 anys 
d’història i avals internacionals a la 
seva qualitat), que deixant de banda 
disputes legals i personals entre els 
seus elaboradors i els de la compe¬ 


tència, representa un producte, una 
manera de fer, uns valors, uns ingre¬ 
dients i un territori que la definei¬ 
xen. És un producte prescriptor d’un 
territori, que genera orgull entre els 
seus convilatans i que gaudeix de 
ressò internacional per posicionar 
una marca, un territori i una mane¬ 
ra de fer. 

Si cada llengua representa una 
manera de veure el món, també 
cada conjunt de productes agroali- 
mentaris representa i defineix un 
territori. Siguem partícips de man¬ 
tenir el nostre. 


Faves a la catalana 


• 1 ceba 

• 2 alls 

• Botifarra negra/blanca/perol 

• Cansalada 

• Faves 

• Vi blanc/vi ranci 

• Menta 

• Sal, pebre i oli d'oliva verge extra 

Talleu la ceba i Tall a trossos ben menuts. Poseu-los, amb un raig d'oli, a coure afoc 
lent en una cassola fins que siguin tous. Talleu la cansalada a daus i afegiu-los a la ce¬ 
ba i Tall. Un cop daurada la cansalada, mulleu amb un raig de vi i espereu que evapori 
l'alcohol. Afegiu les botifarres tallades a rodanxes 0 a daus, torreu lleugerament i afe¬ 
giu les faves sense 0 amb beina segons com us agradin i tenint en compte que si les feu 
amb beina les faves han de ser tendres i heu de partir-les pels trossos entre gra i gra. 
Afegiu una branca de menta, salpebreu i mulleu amb l'aigua justa, no voleu que les 
faves flotin en l'aigua, simplement que s'hidratin i puguin coure al vapor, ofegades, 
al ser tapada la cassola. Al cap d'uns 10-15 minuts, segons la mida de la fava, aquesta 
serà cuita i el resultat serà melós, de territori i de temporada. 



“PEIXOS NOLLA” 

Mercat de Sants, 
parades 301 a 306 i 340 a 341 

Telf: 93-339-55-57 
SANTS 

EL POEMA 
Infecció 

Tot ho empudeguen i no saben que a Tombra 
sempre hi fa més sol. Que la clau, si és rovellada, 
pot confondre els panys, les portes. 

Que la nit hi veu més clar perquè du les 
mans obertes i si es deixa ferir a fons és per 
pur plaer, per lleure. Que les crostes de la mà 
fan més viu el goig que et donés. Que la 
calba dels cretins fa molt temps que vessa 
bava. Que qui mana no veu res perquè té 
molt clar que mana. I si acaba la setmana i 
has fet bé tota la feina, cobraràs tot el que et 
toca. I si et toquen, Rempudeguen. Vés i 
explica-ho a la gent. 


Marc Romera. La Nosa. 

Premi Carles Riba 2013. 

Proa Edicions, 2013. 

(Poema escollit per David Cano) 


CINEMA 



CLUB 



Dallas Buyers Club (2013) 
Di rector: Jean-Marc Val lée 
País: Estats Units 
Durada:ii7 min. 


Activisme 
pex la vida 

Àngel Bzavo 

D e tant en tant, ens tro¬ 
bem pel·lícules banya¬ 
des d’or d’Òscar que, 
no obstant això, brillen 
molt més per dintre que per fora. 
Una de les sorpreses de l’any és 
sens dubte Dallas Buyers Club , que 
va rebre el reconeixement dels seus 
dos grans protagonistes, Matthew 
McConaughey i Jared Leto, impeca¬ 
bles retrats de la difícil lluita per so¬ 
breviure a la sida durant la dècada 
dels vuitanta. 

Inspirada en la vida real de Ron 
Woodroof, el personatge que inter¬ 
preta Matthew McConaughey és 


un electricista texà, alcohòlic, co- 
cainòman, homòfob i apassionat 
dels rodeos a qui el destí li reserva 
l’infortuni de contraure la sida per 
un encontre sexual sense protec¬ 
ció. Quan els metges li aventuren 
que sols li queda un mes de vida 
i sense accés a medicaments re¬ 
alment eficaços per tractar el fa¬ 
tídic virus, Ron Woodroof haurà 
de ser conscient per sí mateix de 
la la seva actual condició i acaba¬ 
rà creant conjuntament amb el 
seu nou amic Rayon, transsexual 
i també infectat, un club privat de 
compradors per tal d’aconseguir 
medicaments menys nocius però 
no aprovats llavors als Estats Units 
i poder-los subministrar a altres 
persones afectades. 

El 1985, any en què Ron Woodro¬ 
of és diagnosticat, no existien me¬ 
dicaments antiretrovirals (ARV) 
par a tractar malalties associades 


a la sida. El primer antiretroviral, 
l’AZT, encara es trobava en fase de 
prova, i sols s’administrava a uns 
pocs que participaven als assajos 
clínics. Encara haurien de trans¬ 
córrer dos anys més perquè l’Agèn¬ 
cia d’Aliments i Medicaments 
d’EUA (FDA) l’aprovés, i tot i això 
va arribar al mercat sense ser prou 
efectiu i com el medicament més 
car existent fins al moment. La 
FDA reconeixia que no podia apar¬ 
tar els malalts d’aconseguir altres 
medicaments que poguéssim ser 
d’ajuda, però d’altra banda, advo¬ 
cava poderosament en favor -re¬ 
latiu- de la salut pública, i és per 
això que altres remeis alternatius 
o defensats a d’altres països, sota 
el discurs de no estar regulats i 
d’interferir en les investigacions 
governamentals, eren confiscats 
de les mans dels pacients que 
s’aferraven a qualsevol pastilla en 


forma d’esperança. 

En aquest complicat context po¬ 
lític, sumant-li el fet de la discri¬ 
minació social i institucional que 
patien els seropositius per estar 
vinculats a la comunitat homose¬ 
xual i a la drogodependència, és 
on sobresurt una figura d’antihe¬ 
roi i antisistema com és Ron Woo¬ 
droof, una persona qualsevol que, 
pel fet de no tenir res a perdre, es 
veu abocat a la lluita contra el vent 
i la marea, o el que en aquest cas 
és el mateix, contra l’Estat i les far¬ 
macèutiques, per tal de guanyar 
un nou esglaó en el camí cap a la 
dignitat de l’ésser humà. Malau¬ 
radament, encara moren a l’any al 
voltat d’un 1,5 milions de persones 
per causa del VIH, però, de tant en 
tant, hi ha alguna bona pel·lícula 
que ens recorda que la nostra vida 
és també la nostra oportunitat per 
a defensar-la. 


LITERATURA 

Aikos rojos - Amos negros. 
La resistència anarquista 
contra el f ascismo en Italia 


Biblioteca Social Mateo Mozzal 


A la biblioteca de l’Ateneu 
Llibertari disposem des 
de fa temps d’aquest 
llibre, al nostre parer 
indispensable per tal d’entendre 
com va sorgir el feixisme a Itàlia 
als anys 20’. En un moment histò¬ 
ric on sembla que les condicions 
socioeconòmiques són propícies 
per tal de que emergeixin movi¬ 
ments declaradament feixistes 
així com per a que una part de 
la societat s’empari en un discurs 
racista, homòfob i nacionalista per 
cercar culpables a la situació actu¬ 


al, se’ns fa necessari fer un repàs 
de la història per tal de no repe¬ 
tir els mateixos errors.El llibre ens 
ofereix una visió del moviment 
obrer italià d’entreguerres. La po¬ 
bresa, la fam i la desesperació prò¬ 
pies del final de la primera guerra 
junt amb el referent revolucionari 
dels bolxevics a Rússia, on encara 
no s’havia desencadenat la traïció 
cap el poble per part dels seus pro¬ 
pis dirigents, fan que entre 1919 i 
1921 diversos països d’Europa com 
Alemanya, Hongria, i en el cas que 
ens ocupa, Itàlia, visquin situaci¬ 
ons properes a la Revolució Social. 

Aquests intents per part del po¬ 
ble de derrocar el poder tindran en 


comú la voluntat d’autogestionar 
la vida política i econòmica de les 
ciutats i del camp, mitjançant la 
desaparició de la propietat privada 
i l’ocupació de les fàbriques i terres 
per tal de gestionar els recursos i 
la producció de forma col·lectiva, 
és en aquest moment on el llibre 
explica el paper dels partits soci¬ 
alistes i els sindicats socialdemò- 
crates, que davant la possibilitat 
d’un canvi revolucionari, van pre¬ 
ferir la seguretat del sistema bur¬ 
gès en comptes de la inseguretat 
d’una revolució, cridant a la calma 
i a tornar a la normalitat. Aquests 
partits i sindicats, amb unes ba¬ 
ses socials àmplies i organitzades 


aconseguiren desmobilitzar les 
ocupacions de fàbriques i les aspi¬ 
racions d’una bona part del poble 
en pro de la reforma possibilista 
del sistema imperant. La burgesia 
no perdonarà mai aquest ensurt 
i passarà ràpidament a finançar i 
donar suport als grups nacionalis¬ 
tes i feixistes, fins aquell moment 
minoritaris en la globalitat d’Ità- 
lia per tal de defensar les seves 
propietats i fer front a socialistes, 
anarquistes i comunistes. L’experi¬ 
ment se’ls anirà de les mans i el 
feixisme creixerà ràpidament i no 
trobarà davant seu una oposició 
obrera preparada per a una guerra 
social clarament desigual. 

El llibre explica el paper de tots els 
actors d’aquest panorama, la crea¬ 
ció de les diferents milícies antifei¬ 
xistes, les traïcions entre bàndols 
antifeixistes, on alguns eren més 
proclius a defensar els interessos de 
partits autoritaris a combatre el fei¬ 
xisme, la inexistència d’organitzaci¬ 
ons anarquistes amb força suficient 
per plantar cara, la valent defensa de 


ciutats com Parma, la capacitat per 
lluitar junts, la necessitat, com bé va 
dir Durruti anys després, de no dis¬ 
cutir al feixisme si no de destruir-lo. 

Semblaria un repàs interessant 
només si ens quedéssim amb les 
anècdotes, però aquest llibre està 
escrit per a trobar-hi paral·lelis¬ 
mes amb l’actualitat. Sabem que 
la història no és lineal com alguns 
volen fer creure, ni cíclica, ja que 
les condicions socials canvien, po¬ 
dríem dir que s’aproxima al que 
seria una espiral; i després de lle¬ 
gir aquest escrit, veient com ningú 
s’esperava i creia en el creixement 
que va tindré el feixisme a Euro¬ 
pa fins que va ser massa tard, ens 
envaeix l’urgent necessitat de pre¬ 
parar-nos, de no deixar-ne passar 
ni una, d’organitzar-nos i fer peda¬ 
gogia per tal de que el feixisme no 
avanci mai més. 

Plataforma X Catalunya, Casal 
Tramuntana al Clot, Aliança i Demo¬ 
cràcia Nacional, Vox...; són els cami¬ 
ses negres d’avui; siguem els Arditi 
del Popolo d’ahir! 



Si vols estar al corrent 

Tens un negoci a Sants? 

de tot el que passa a Sants 

Anuncia 9 1 

Segueix La Burxa! 

a La Burxa! 


★ 

O O 


Consulta les tarifes a laburxa.cat 
o escriu-nos a labmxa@gmail.com 


@laburxa facebook.com/laburxa 

Comença el Tezcez Seminazi 
d’Estudis Feministes 


Elba Mansilla 


D urant el mes de maig, 
La ciutat invisible orga¬ 
nitzarà una nova edició 
d'aquest espai formatiu 
al voltant de la teoria i pràctica fe¬ 
minista i els estudis de gènere. L'edi¬ 
ció d'enguany versarà sobre dos 
grans blocs: maternitat i paternitat 
corresponsable, els estereotipus de 
gènere i les corporalitats normati¬ 
ves. Durant el mes de maig s'impar¬ 
tiran diversos tallers aplicats, que 
correran a càrrecs de col·lectius que 
tenen la perspectiva feminista in¬ 
corporada a la seva pràctica. 

La primera activitat tindrà lloc el 
15 de maig a les i8h i correrà a càr¬ 
rec de l'associació Candela (candela. 
pimienta.org). Sota el títol "Ni prín¬ 
ceps ni princeses", ens presentaran 
la seva proposta coeducadora. La 
sessió tindrà una durada de 2 hores i 
està adreçada a persones que viuen i 
conviuen amb nens i nenes, tant fa¬ 
mílies nuclears com extenses. 

La segona sessió serà el 22 de maig 
a les ígh. Els companys i companyes 
de l'associació Trama (tramacultu- 
ra.org), en la sessió "Noves violèn¬ 


cies, nous imaginaris", faran un 
recorregut per les representacions 
normatives dels cossos, gèneres i 
sexualitats al món de l'audiovisu- 
al, la literatura i fins i tot els vide- 
ojocs, per analitzar-ne el discurs i 
obrir un debat al voltant d'aquests 
imaginaris. 

La tercera sessió tindrà lloc el 28 
de maig a les ígh. L'associació Cúr- 
cuma (asscurcuma.wordpress.com), 
que ja va impartir el curs “Explorant 
les masculinitats” durant el passat 
mes de novembre, seran els respon¬ 
sables del taller "Paternitat corres¬ 
ponsable: cura i afectes". El taller és 
no mixt i està adreçat a homes que 
visquin a nens i nenes. 

Al mes de juny arriben les sessi¬ 
ons més teòriques que giraran al 
voltant de la lectura de dos treballs 
que han tingut una molt bona aco¬ 
llida de públic aquest curs 2013-14. 
Tot i que les dates per a la realit¬ 
zació de les sessions estan encara 
pendents de concretar, les lectures 
que es proposen són ^Dónde està mi 
tribu? Maternidad y crianza en una 
sociedad individualista (Clave Inte- 
lectual, 2013) i l'antologia de textos 
Transfeminismos: epistemes, fric- 
ciones y flujos (Txalaparta, 2013), 


un treball en què hi han col·labo¬ 
rat prop de 30 persones i col·lectius 
(trans)feministes d'arreu de l'estat. 

El Seminari d'Estudis Feministes 
vols ser un espai de creació de conei¬ 
xement teòric i aplicat compartit, 
des d'on es volen abordar continguts 
dels estudis de gènere i la teoria 
feminista contemporània fora del 
marc de l’Acadèmia, on els enfoca¬ 
ments estan sovint completament 
desvinculats del moviment feminis¬ 
ta, i els preus per accedir a les forma¬ 
cions són desorbitats. 


Pera més informació visiteu: 
laciu ta ti nvisi ble. coop 


Passejada 
lane lacobs 
pez Sants 



Elba Mansilla 


L a Jane Jacobs, autora del 
llibre Muerte y vida de las 
grandes ciudades, va ser 
una urbanista i activista 
nordamericana molt crítica amb 
els processos de renovació urbanís¬ 
tica que s’imposaren a tot arreu a 
partir dels anys 60. Jacobs afirmava 
que l'urbanisme funcionalista i li¬ 
beral hegemònic estava destruint 
la vida, la diversitat i la vitalitat 
dels barris a les grans ciutats. 

Tenim la sort que dos col·lectius 
d'urbanistes crítics hereus, i here¬ 
ves, d'aquesta manera d'entendre 
la ciutat organitzin una passejada 
Jane Jacobs el proper 10 de maig 
a les n.3oh. Les companyes del 
col·lectiu Punt Sis —que recent¬ 
ment han publicat la guia de reco¬ 


neixement urbà amb perspectiva 
de gènere Dones treballant— i el 
col·lectiu LaCol —coordinadors 
del llibre Intentari de Can Bat- 
lló—, en col·laboració amb La 
ciutat invisible, ens conduiran 
pels barris de Sants, Hostafrancs 
i la Bordeta per ensenyar-nos 
com, a cop d'urbanisme, es pot fer 
ciutat destruint les comunitats i 
creant espais aillats, o com, con¬ 
tràriament, es pot donar centra- 
litat a les persones, facilitant la 
diversitat d'usos de l'espai, fent 
dels carrers i les places elements 
vertebradors de la vida als barris. 


L'activitat és gratuïta i sortirà des 
de la sortida del metro Tarragona 
a les 11.30 


AGENDA 

Maig 2014 


Del 1 al 31 de maig 

Koitton Club: Activitats i concerts 
http://koittonclub.blogspot.com.es/ 
Koitton Club (Rossend Arús, 9) 

A paztiz del 1 de maig 

Tallers de primavera Can Batlló 
canbatllo.org 

Can Batlló (c/Constitució, 19) 

Dissabte 1018:30b 

Aniversasi Can Vies 
Cercaquintos 
Plaça de Sants 

Dissabte 10 de maig a les i8h 

Vigília del 21è aniversari dels Caste¬ 
llers de Sants. 

Amb els Castellers de la Jove de Sitges 
Plç Osca, Sants 

Dissabte 10 maig íoh-oih 

Primera trobada de col·lectius audio- 
visuals d'intervenció i acció política 
Auditori de Can Batlló (c/Constitució, 

19) 

Dissabte 10 de maig 11.30b 

Ruta Jane Jacobs Col·lectiu Punt 6 / 
LaCol / La ciutat invisible 
Sortida des de la parada de metro Tar¬ 
ragona 

Dissabte 10 de maig a les i8h 

Vigília del 21è aniversari dels Caste¬ 
llers de Sants. 

Amb els Castellers de la Jove de Sitges 
Plç Osca, Sants 

Dissabte 10 maig íoh-oih 

Primera trobada de col·lectius audio- 
visuals d'intervenció i acció política 
Auditori de Can Batlló (c/Constitució, 

19) 

Diumenge 11 maig 18.30b 

Xerrada sobre antifeixisme a Bielo- 
rússia 

Auditori de Can Batlló 
(c/Constitució, 19) 


Diumenge 11 

Aniversasi Can Vies 
11:3oh Ruta històrica 
i8h Presentació del llibre: “Desmon- 
tando el caso de la Vampira del Raval'' 
ígh Cantautor 

CSA Can Vies (Jocs Florals, 41) 

Diumenge 11 de maig a les 12b, 

Diada del 21è aniversari dels Caste¬ 
llers de Sants. 

Amb els Capgrossos de Mataró i els 
Xiquets de Tarragona 
Plç. de Bonet i Muixí, Sants 

Dimeczes 14 

Aniversari Can Vies 

ígh Xerrada: situació actual de Can 

Vies 

2ih Sopador d'aniversari 
CSA Can Vies (Jocs Florals, 41) 

Dijous 15 de maig i8h 

“Ni prínceps ni princeses'' 
Coeducació per a famílies amb l'As¬ 
sociació Candela 
La ciutat invisible, Riego, 35-37 

Dijous 15 de maig a les 19.30b 

“Defensem els drets socials: Per un 
maig amb perspectiva de classe!'' 
Gerardo Pisarello (Vicepresident de 
l'Observatori DESC) 

Pau Llonch (PAH de Sabadell) 
Endavant-Sants 

Dijous 15 

Aniversasi Can Vies 

ígh Xerrada amb l'Assemblea Aturem 

BCN World 

2ih Concurs de pintxos 

22:3oh Cantautor 

CSA Can Vies (Jocs Florals, 41) 

Divendzes 16 

Aniversari Can Vies 

ígh Concert de punk feminista 

CSA Can Vies (Jocs Florals, 41) 


Divendzes 16,23 i 30 maig i8h-2ih 

Taller experimental de sevillanes 
drag. 

Bloc Onze de Can Batlló 
(c/Constitució, 19) 

Dissabte 17 

Aniversari Can Vies 

i2h Pintada de mural 

i4h Dinar popular 

i5h Música de sobretaula 

i6h Olimpíades okupis 

2ih Concert + Servei d'entrepans 

-La Tartana 

-Sants Estació 

+ grup per confirmar 

Plç de Bonet i Muixi, Sants 

Diumenge 18 

Aniversari Can Vies 
8h Okupi txampions league 

Dijous 22 de maig 19b 

“Noves violències, nous imaginaris'' 
Estereotips de gènere amb l'Associa¬ 
ció Trama. 

La ciutat invisible, Riego, 35-37 

Dijous 22 de maig a les 19.30b 

“Defensem els drets socials: Per un 
maig amb perspectiva de classe!'' 
Albano Dante (Cafè amb Llet) 

Àngels Martínez (Dempeus per la 
Salut) 

Endavant-Sants 

Dissabte 24 maig 21b 

Acte solidari i concert de suport a les 
encausades del Parlament 
Auditori de Can Batlló (c/Contitució, 

19) 

Dissabte 24 maig uh 

Visquem els contes: ‘Bon profit' de 
Miquel Martí i Pol 
Biblioteca Popular Josep Pons 
Can Batlló (c/Constitució, 19) 


Dimeczes 28 de maig 19b 

“Paternitat corresponsable: cures 
i afectes'' 

Amb l'Associació Cúrcuma. 

La ciutat invisible, Riego, 35-37 

Dimeczes 28, i9-2ih 

Assemblea General Can Batlló 
Auditori Can Batlló (c/Constitució, 19) 

Dijous 29 de maig a les 19.30b 

“Defensem els drets socials: Per un 
maig amb perspectiva de classe! 

Isabel Vailet (Diputada de la CUP-AE 
i militant d'Endavant) 

Endavant-Sants 

Dijous 5 de juny i8h 

Presentació de l'adaptació infantil 
d'El capital de Karl Marx. 

Amb Joan R. Riera i Liliana Fortuny. 

La ciutat invisible, Riego, 35-37. 

Tots els dilluns (i8-2oh) i dijous 
(17:30-19:30) 

Taller Muay Thai 

CSA Can Vies (Jocs Florals, 41) 

Tos els Dimazts i divendzes (11 - 
13:00) 

Preparació física 

CSA Can Vies (Jocs Florals, 41) 

Tots els dilluns i8h 

Aprenem Juntes 

Ateneu Llibertari (Maria Victòria, 10) 

Dimazts, dimeczes i dijous i8-2oh 

Secretaria i Acolliment al visitant 
Can Batlló (c/Constitució, 19) 

Dilluns, dimazts, dijous, divendzes i 
dissabtes de íoh a 13b 
Tazdes: dilluns, dimazts, dimeczes 
i dijous de 17b a 20b; i divendzes de 
i8h a 21b. 

Biblioteca Popular Josep Pons 
Can Batlló (c/Constitució, 19) 


Dimazts iih-i3h i i8h-i9h, divendzes 
iih-i3h i dissabte uh-i3h. 

Hort comunitari 
(c/Constitució, 19) 

De dilluns a divendzes de i8h a 22b 

Rocòdrom 
(c/Constitució, 19) 

Tots els dimazts 20 a 22b 
i Divendzes 21:30 a 24b 

Assaigs Castellers de Sants 

Escola Jaume I. Comtes de Bell-lloc, 86 

Tots els dimazts i dijous (18:30) 

Distribuidora editorial La Malobe'ema 
Ateneu Llibertari de Sants (Maria Vic¬ 
tòria, 10) 

El tezcez divendzes de cada mes (18- 
24b) 

Nit de Jocs de taula i rol al Casal 
Casal Independentista Jaume Compte 
(Muntadas, 24) 

Cada dimazts ioh-i2.45h i 
i8h-20.45h 

Espai obert d'assaig lliure a l'auditori 
Can Batlló (c/Constitució, 19) 

Cada dimeczes i dissabtes ioh-i3h 

Tallers d'oficis (metal·lúrgia, lampis¬ 
teria, electricitat, mecànica i fusteria) 
Can Batlló (c/Constitució, 19) 

Cada dijous no festiu i8h-2ih 

La Cistella Verda: agricultura sana, de 
proximitat i de temporada 
Can Batlló (c/Constitució, 19) 

Segon ds. de cada mes, 

Dissabte 10 de de maig u-2oh 

Merkadillo Punk 

Can Batlló (c/Constitució, 19) 

Tots els dj i9-2ih 

Assemblea de coordinació Can Batlló 
(c/Constitució, 19) 

Ruben 

Un dels detinguts durant la mobilització 
"Aturem el Parlament" ens conta com ha 
transcorregut el judici a l'Audiència Nacional. 

El dia 31 de març va començar el judici contra 

les 20 persones que van ser detingudes durant l’intent 

de bloqueig del Parlament del 15 de Juny del 2011. 



Ruben. 

"Nosaltres sabem que és un 
judici polític, i que el que 
s'intenta amb aquestes penes 
és que la gent deixi de lluitar" 


Víctor Cebellàn 


Ens podeu explicar què va 
significar la mobilització 
“Aturem el Parlament”? 

La mobilització sorgia del ism, un 
moviment que al maig del 2011 va fer 
que una gran part de la població sor¬ 
tís al carrer per canviar el nostre sis¬ 
tema polític, econòmic i social. Va su¬ 
posar un canvi molt gran, ja que feia 
temps que la societat civil no es mo¬ 
bilitzava. La mobilització d' Aturem 
el Parlament va ser una acció que 
sorgia arrel de las assemblees tant de 
plaça Catalunya com les assemblees 
de barri, que a més va estar consen- 
suada amb els diferents sectors en 
lluita com la sanitat, educació etc... 
El que pretenia era aturar el primer 
paquet de retallades impulsat pel 
govern de Catalunya, el que es pre¬ 
tenia era aturar una institució i uns 
polítics que com es reclamava des de 
dins del moviment no representaven 
la població sinó al poder econòmic i 
a una minoria de la població, el que 
anomenem 1% front la resta de la so¬ 
cietat que patim les conseqüències. 

A més d' aturar la votació dels 
pressupostos es pretenia deslegiti- 
mar de manera simbòlica una ins¬ 
titució que governava d' esquenes a 
les persones i les seves decisions. 

El que pretenia Aturem el Parla¬ 
ment era manifestar-se al voltant del 
Parlament, però la policia va tancar 
les portes la tarda anterior i la gent es 
va concentrar a les portes que envol¬ 
taven el parc. En aquest moment és 
on es van produir les primeres càrre¬ 
gues policials i els moments de tensió 
degut a l'actuació de la policia, l'acti¬ 
tud dels manifestants era totalment 
pacífica. 

Us enfronteu a condemnes de 3 a 
8 anys de presó, com expliqueu 
unes peticions tant elevades per 
aquests fets? 

Nosaltres sabem que és un judici 
polític, i que el que s'intenta amb 
aquestes penes és que la gent dei¬ 
xi de lluitar i donar una lliçó a tots 
aquells que intentem cambiar les 
coses a través de la lluita al carrer, la 
lluita des de fora de les institucions. 


Volen donar un cop d'efecte, gene¬ 
rar por per desmobilitzar a la gent, 
un pols entre les polítiques del Par¬ 
lament i les que es proposen des del 
carrer i els barris. 

Ens demanen 3 anys per un de¬ 
licte contra les altes institucions de 
l'Estat, que demanen les 4 acusaci¬ 
ons; el Parlament, la Generalitat, la 
fiscalia i el sindicat de ultra-dreta 
Manos Limpias. A més, el sindicat i 
la fiscalia ens demanen per un delic¬ 
te d' atemptat contra l'autoritat una 
pena de dos a dos anys i mig, i el sin¬ 
dicat Manos Limpias demana també 
un delicte d' associació il·lícita que 
podria arribar a 8 anys i mig. 

Durant el judici ha quedat eviden¬ 
ciat de que no va passar res que jus¬ 
tifiqui les penes que ens demanen. 

Ens podeu explicar com s’han 
desenvolupat les sessions del 
judici i què ha suposat per 
vosaltres ser jutjats a l’Audiència 
Nacional? 

El fet de que ens jutgin a 1' Audièn¬ 
cia Nacional és l'evidència més clara 
de que es tracta d'un judici polític. 

Respecte a com s'ha desenvolu¬ 
pat el judici el que ha quedat clar és 
que les detencions es van produir a 
través de l'existència de fitxers il·le¬ 
gals de la policia, amb els quals la 
majoria de nosaltres tot i no tenir 
antecedents ni haver estat detinguts 
anteriorment, sí que es tenia infor¬ 
mació sobre la nostra activitat polí¬ 
tica diària. Això reafirma més el fet 
de que es tracta d'una persecució po¬ 
lítica contra les persones que ens de¬ 
diquem a una lluita social i política 
al nostre dia a dia. Al judici s'ha de¬ 
mostrat que les proves no tenen cap 
tipus de validesa i que no haurien de 
comptar en el cas. Moltes d’aques¬ 
tes proves han estat editades abans 
de ser mostrades als testimonis. A 
més, no s’han aportat els originals 
ni el consentiment dels autors de 
les imatges i vídeos aportades. Són 
proves que han estat editades uns 
mesos després dels fets, per això cre¬ 
iem que les proves haurien de caure. 
Estem a 1’ espera de la resolució del 
jutge sobre aquest tema. 

Dels diputats que han declarat cap 
ha declarat haver patit lesió, el mà¬ 


xim va ser una diputada que va decla¬ 
rar haver patit ansietat al no ser auxi¬ 
liada per un periodista, el que deixa 
clar que no hauria de ser un cas jutjat 
a l'Audiència Nacional ni enlloc. 

“El que ha quedat 
clar és que les 
detencions es van 
produir a través de 
l'existència de fitxers 
il·legals de la policia” 

Però la fiscalia i l'acusació sols 
han tingut en compte les declaraci¬ 
ons dels diputats de CIU, i no d'altres 
com López Tena que va declarar que 
en cap moment va patir intimidació 


ni insults. Alguns han mentit des¬ 
caradament dient que havien estat 
insultats o mullats amb aigua quan 
ha quedat evidenciat que en cap 
moment va passar el que declaren. 

Compteu amb àmplies mostres 
de solidaritat. Com valoreu els 
suports rebuts? 

La veritat és que hem tingut molt 
de suport per lo evident que és, que 
es tracta d'un judici polític i un in¬ 
tent de sembrar por als moviments 
socials més contestataris que prete¬ 
nen lluitar contra la situació actual. 
Per tant, també donar les gràcies 
a les persones i col·lectius que ens 
han donat suport. Durant la cam¬ 
panya hem tractat de mantenir viu 
l'esperit del i5m d'unificació de les 
lluites, així com fa la campanya De- 
sobeïm 2014 que intenta aglutinar 


una lluita contra les diferents lleis 
restrictives que ha posat en marxa 
el govern amb la intenció de retallar 
també les llibertats. 


La Burxa és un periòdic 
editat per un equip de 
redacció no professional 
que ens reunim esporàdi¬ 
cament al CSA CanVies 
(carrer Jocs Florals, 42). 
Si et vols posar en 
contacte amb nosaltres 
pots fer-ho mitjançant el 
correu electrònic (labur- 
xa@gmail.com), el web 
(www.laburxa.cat) o els 
nostres perfils a Twitter 
(@laburxa), Facebook i 
SomSants. 

Parera, Dídac Prat, Víctor Cebellàn, 
Biblioteca Social Mateo Morral, Elba 
Mansilla, Isabel Benítez, Jordi Juan 
Monreal, Sílvia Alberich, Concha 
Liano, Sergi Rugrand, Marga Olalla 

